b'\n_START_ARTICLE_\nLetka (kyl\xc3\xa4)\n_START_PARAGRAPH_\nLetka (komiksi ja ven\xc3\xa4j\xc3\xa4ksi \xd0\x9b\xd0\xb5\xd1\x82\xd0\xba\xd0\xb0) on kyl\xc3\xa4 ja maalaiskunta Komin tasavallan Priluzjen piiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Letka-joen rannalla 100 kilometri\xc3\xa4 piirin keskuksesta Objat\xc5\xa1evosta etel\xc3\xa4\xc3\xa4n. Kyl\xc3\xa4n kautta kulkee Kirovin ja Syktyvkarin v\xc3\xa4linen maantie. Asukkaita on 3\xc2\xa0100 henke\xc3\xa4 (vuonna 2002)._NEWLINE_Kyl\xc3\xa4 mainitaan ensimm\xc3\xa4isen kerran vuonna 1620. Vuoteen 1645 menness\xc3\xa4 sen viereen syntyi Letkan pogosta. Asukkaat harjoittivat maanviljely\xc3\xa4, mets\xc3\xa4styst\xc3\xa4 ja kalastusta sek\xc3\xa4 toimivat kyytimiehin\xc3\xa4 Vjatkan ja Luzan v\xc3\xa4lisell\xc3\xa4 kauppareitill\xc3\xa4. Vuosina 1935\xe2\x80\x931963 kyl\xc3\xa4 oli Letkan piirin keskus. Vuonna 1989 asukkaista 68\xc2\xa0% oli komeja ja 28\xc2\xa0% ven\xc3\xa4l\xc3\xa4isi\xc3\xa4.'